Δημοκρίτειο Πανεπιστήμιο Θράκης

Τμήμα Πολιτικής Επιστήμης (Κομοτηνή)

Μάθημα: Ευρωπαϊκά Πολιτικά Συστήματα

Χειμερινό Εξάμηνο 2024- 2025

Διδάσκων- Παναγιώτης Πασχαλίδης

Κομοτηνή, 15.11.2024

Αγαπητές και αγαπητοί,

Θέμα άσκησης- Παρουσίαση πολιτικού συστήματος μιας χώρας.

Ο βασικός σκοπός είναι η αναφορά βασικών στοιχείων σε μια σειρά από παραμέτρους που μας βοηθούν να καταλάβουμε τα βασικά χαρακτηριστικά του πολιτικού συστήματος.

Μορφή (doc ή powerpoint) που θα περιλαμβάνει τις εξής ενότητες:

1. Βασικά στοιχεία για τη χώρα (όπως εμφανίζονται στο προφίλ της στο site της Ε.Ε.). Αν ασχοληθείτε με χώρα εκτός Ε.Ε. πάλι θέλουμε τα βασικά στοιχεία όπως πληθυσμός, επίσημη γλώσσα, πρωτεύουσα, οικονομία… )1 σελίδα (όχι απαραίτητα κείμενο, κυρίως απαρίθμηση στοιχείων)
2. Σύνοψη της ιστορίας της χώρας (τους 2 τελευταίους αιώνες π.χ.) με βάση ιστορικά ορόσημα (1-2 σελίδες), και παλι όχι κείμενο απαρίθμηση
3. Περιγραφή του πολιτικού συστήματος (τύπος, εκτελεστική εξουσία, νομοθετική εξουσία, δικαστική εξουσία) (1-2 σελίδες) όχι κείμενο κυρίως μικρές προτάσεις για το κάθε σημείο
4. **Αναφορά/ανάλυση του ιστορικού ορίζοντα** από τον οποίο προέκυψε το σύστημα, κάτι που μας βοηθά να κατανοήσουμε καλύτερα και τον κομματικό ανταγωνισμό (π.χ. Ελλάδα : Μεταπολίτευση – τέλος δικτατορίας 1974, Γαλλία: Β΄ Παγκόσμιος Πόλεμος, Τσεχία: Πτώση κομμουνισμού).
5. Εντοπισμός **ενός βασικού γνωρίσματος** του πολιτικού συστήματος. Αυτο θα πρέπει να το εντοπίσετε εσείς. Είναι αυτο που κάνει την κάθε χώρα ιδιαίτερη (π.χ. Γαλλία αυξημένες εξουσίες προέδρου, Γερμανία ομοσπονδιακός χαρακτήρας, Βέλγιο, ομοσπονδιακός χαρακτήρας…) Εδώ πρέπει να αναζητήσετε κάποιο άρθρο/ ανάλυση επιστημονική (1 σελίδα). **Μπορεί αντί για γνώρισμα να αναφερθείτε σε ένα στοιχείο ή στοιχεία που προκαλούν ή εντείνουν μια κρίση που γνωρίζει αυτό το σύστημα.**
6. Πηγές

 Μπορείτε να χρησιμοποιήσετε ως υπόδειγμα την παρουσίαση Γαλλίας και Γερμανίας (6ο μάθημα. Θα το βρείτε στο φάκελο με τις παρουσιάσεις του μαθήματος)

 Η πραγματοποίηση της άσκησης εφόσον ανταποκρίνεται εν πολλοίς στις παραπάνω προδιαγραφές θα σας δώσει μια (1) μονάδα που θα προστεθεί στον τελικό βαθμό σας στις γραπτές εξετάσεις. Μπορείτε να κάνετε και 2 άτομα αλλά θα ήθελα 2 χώρες σε αυτή την περίπτωση.

 Μπορείτε να κάνετε όποια χώρα θέλετε από τον ευρωπαϊκό χώρο (Ε.Ε. και πιο περιφερειακές χώρες, π.χ. χώρες μέλη του Συμβουλίου της Ευρώπης).

Η λογική είναι από τις αρχές Δεκεμβρίου να αρχίζουμε να παρουσιάζουμε περιπτώσεις χωρών. Αλλά σε κάθε περίπτωση μπορείτε να κάντε την εργασία και να μην την παρουσιάσετε. Θα μου τη στέλνετε μέχρι και την έναρξη της εξεταστικής (όπου θέλετε, ιδρυματικό mail, eclass)

Καλή επιτυχία,

Με εκτίμηση,

Παναγιώτης Πασχαλίδης